Disse ordene bør du slutte å bruke

Språkrådet har funnet syv ord og utrykk de mener brukes feil eller for mye.

Språkrådet har gjennomført en uformell kåring av ord de mener nordmenn bør unngå å bruke. Illustrasjonsfoto: Terje Pedersen/NTB Scanpix

2. feb. 2016 20:55 Sist oppdatert 3. februar 2016

Språkrådet kårer hvert år «Årets nyord».

I år har de også kåret «Årets fyord», som er en liste med ord de mener nordmenn bør unngå å bruke.

– Vi har laget denne kåringen for å slå et slag for gode norske uttrykksmåter. Ordene på listen er ofte upresise og ulne, og det kan gå ut over budskapet, sier rådgiver Erlend Lønnum iSpråkrådet til NRK.

Dette er ordene

Utrolig, sykt, sinnssykt

Viktigheten av

Omforent

Tenke at

Adressere en problemstilling/møte et krav

Prosess

Robust

«Viktigheten av» og «adressere en problemstilling» er «Viktigheten av» og «adressere en problemstilling» er ifølge Språkrådets begrunnelse utrykk som har oppstått som følge av påvirkning fra engelsk og som ikke klinger godt på norsk.

De mener også at mange bruker utrykket å «tenke at» når man egentlig snakker om noe man virkelig mener.

Da er det, ifølge Språkrådet, bedre å si at man faktisk mener det man sier at man tenker.

Fungerer over hele verden: Bruk dette ordet hvis du vil gjøre deg forstått

Regjeringens «moteord» fra 2014 er med på listen

Aftenposten skrev i 2014 at den blåblå regjeringen brukte fy-ordet «robust» hyppig.

En uhøytidelig test Aftenposten gjennomførte den gang, viste at antall treff i norske aviser på kombinasjonen av ordene «regjeringen» og «robust» ga 2738 treff da man var kommet til august måned.

Til sammenligning var antall treff for samme kombinasjon drøyt 1000 året før.